b'\n_START_ARTICLE_\nPrigrevica\n_START_PARAGRAPH_\nPrigrevica (srp. \xd0\x9f\xd1\x80\xd0\xb8\xd0\xb3\xd1\x80\xd0\xb5\xd0\xb2\xd0\xb8\xd1\x86\xd0\xb0, ma\xc4\x91. B\xc3\xa1csszentiv\xc3\xa1n, Priglevicza-Szent-Ivan nje. Batsch Sentiwan, Priglewitz, Sankt Johann an der Schanze) je selo u op\xc4\x87ini Apatin, u zapadnoba\xc4\x8dkom okrugu u autonomnoj pokrajini Vojvodini, Srbija.\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 45\xc2\xb040\'43" sj. zemljopisne \xc5\xa1irine i 19\xc2\xb005\'07" ist. zemljopisne du\xc5\xbeine, 9 km isto\xc4\x8dno od Apatina.\n_START_SECTION_\nPovijest\n_START_PARAGRAPH_\nSelo je utemeljeno prije 600 godina._NEWLINE__NEWLINE_Izvori ga 1772. bilje\xc5\xbee pod imenom Sentivanprigrevica, a u prvim desetlje\xc4\x87ima 19. stolje\xc4\x87a ga bilje\xc5\xbee i pod imenom Prigrevica Sveti Ivan._NEWLINE__NEWLINE_Za vrijeme dok je kalo\xc4\x8dko-ba\xc4\x8dki nadbiskup bio Jozsef Batthany 1760. - 1776. je Prigrevici je osnovana rimokatoli\xc4\x8dka \xc5\xbeupa._NEWLINE__NEWLINE_U 18. stolje\xc4\x87u je iz Lotaringije i susjednih njema\xc4\x8dkogovornih podru\xc4\x8dja iselilo u isto\xc4\x8dnu Europu mnogo Nijemaca. Brojni su naseljeni u Ba\xc4\x8dku, pa tako i Prigrevicu, a pripisivani su statisti\xc4\x8dki Podunavskim Nijemcima. Do samog kraja su govorili narje\xc4\x8djem srodnim lotarin\xc5\xa1kom narje\xc4\x8dju njema\xc4\x8dkog jezika._NEWLINE__NEWLINE_Do kraja Drugog svjetskog rata, u Prigrevici Svetom Ivanu su uglavnom \xc5\xbeivjeli Nijemci._NEWLINE__NEWLINE_1944. je uslijed nadiranje Crvene armije, ve\xc4\x87ina prigrevi\xc4\x8dkih Nijemaca i Ma\xc4\x91ara izbjegla u pravcu Ma\xc4\x91arske, preko Sombora i Bezdana. Ostalo je samo 15 njema\xc4\x8dkih i ma\xc4\x91arskih obitelji u Prigrevici Svetom Ivanu._NEWLINE__NEWLINE_Crvena armija je u no\xc4\x87i izme\xc4\x91u 21. i 22. listopada 1944. u\xc5\xa1la u ovo selo bez otpora._NEWLINE__NEWLINE_Koncem drugog svjetskog rata, u Prigrevici Sv. Ivanu je bio stacioniran sto\xc5\xbeer zrakoplovnih snaga jugoslavenskih partizana  . Potom su u ku\xc4\x87e iseljenih, izbjeglih i protjeranih Nijemaca kolonizirani Srbi iz Like i Banovine, kao dio planske kolonizacije 286.000 osoba u 114 mjesta diljem Vojvodine. U Prigrevicu su novi stanovnici pristizali u jesen 1945. i prolje\xc4\x87e 1946.._NEWLINE__NEWLINE_Zbog protjerivanja Nijemaca, \xc5\xbeupe sv. Ivana Krstitelja u Prigrevici, koja pripada Apatinskom dekanatu opustjela je. _NEWLINE_14. svibnja 1947., odlukom Narodnog odbora je preimenovano selo iz Prigrevica Sveti Ivan u Prigrevica, bez sveta\xc4\x8dkog imena._NEWLINE__NEWLINE_Novoprido\xc5\xa1li stanovnici su po dolasku preorali i zatrli groblje gdje su bili pokapani prigrevi\xc4\x8dki Nijemci._NEWLINE__NEWLINE_Po\xc4\x8detkom srpske agresije na Hrvatsku, u Prigrevici se nalazio i kamp SRS , gdje su novoustrojeni \xc4\x8detni\xc4\x8dki odredi iz Srbije i arkanovci imali zavr\xc5\xa1ne pripreme prije odlaska u Hrvatsku za pomo\xc4\x87 srpskim pobunjenicima, uglavnom po Slavoniji, a nek (Borovo Selo, Marku\xc5\xa1ica, itd.). Tijekom \'90-ih, u Prigrevicu je do\xc5\xa1lo mno\xc5\xa1tvo Srba koji su napustili Hrvatsku, tako da se smatra da je u jednom trenutku u njoj boravilo 7 tisu\xc4\x87a ljudi.\n_START_SECTION_\nStanovni\xc5\xa1tvo\n_START_PARAGRAPH_\nPo popisu 2002., u Prigrevici \xc5\xbeivi 4783 stanovnika, ve\xc4\x87inom Srba.'